Maar dis nie heeltemal waar nie. Ek hét my studies gebruik. My hele lewe lank. Nou ja, ek het slegs ‘n jaar gaan onderwys gee en soms hier en daar afgelos, maar dis nie waaroor dit gaan nie. En dis ook nie waaroor hierdie bloginskrywing gaan nie.
Die gedagte wat vandag in my kop is, is: “Geen iets wat jy studeer het is ooit verlore nie. Geen iets wat jy geleer het, is ooit verlore nie. Nooit nie.” Want jy kan altyd dit wat jy geleer het, iewers toepas.
Soos reeds gesê, is dat niks wat ‘n mens leer, sommer net verlore gaan nie. Elke ding wat jy leer is toerusting in jou sak wat jy in jou omstandighede kan gebruik, selfs al maak jy nie jou beroep daarvan nie. Ek is vandag nie spyt oor enige van die kursusse wat ek gedoen het nie. Elkeen van daardie kursusse het my ‘n voller en ryker mens gemaak en kon ek op een of ander manier toepas.
Moenie ophou leer nie! En moenie dink dat, as jy nie presies doen wat jy geleer het nie en in ‘n ander rigting werk, dat jou studies verlore is nie. Dit is nie. En moenie in vrees en sak en as sit omdat jy dalk verkeerde kursus studeer nie. Jy kan altyd later weer iets anders doen.